**Privind în urmă**

*Dunare*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cred c-am pierdut ceva

Pe-al anilor drum sec

Dar tot spre înainte

Cu mine mă întrec.

Mi-aduc aminte parcă

De două aripi albe

-Legate lângă ochi-

Ce mă treceau de ape

În locul lor mi-atârnă

O umbră de gând greu

Ce m-a pierdut de vise,

De zbor şi Dumnezeu.

Şi penele firave

În muşchi mi s-au schimbat

Încât, pe lângă ape

Cu pasul, azi, răzbat.

Şi totusi, o fantomă

În mine este vie

Şi-o rog cu stăruinţă :

„Revii, copilărie..!?”